મોદી તેમના ચૂંટણીપ્રચારમાં એવું જણાવતા ફરે છે કે તેમનાં માતાએ અત્યંત મુશ્કેલ પરિસ્થિતિમાં એકલા હાથે તેમનો ઉછેર કર્યો હતો, એ બાબતનું દુ:ખ વ્યક્ત કરતાં અલ્વીએ એમ પણ લખ્યું છે કે ‘તમારી યોગ્ય રીતે સંભાળ લઈ શકાય એટલા માટે તમારાં માતા પાડોશીઓનાં કામ કરતાં હતાં એનો ઉલ્લેખ તમે કરો છો. નિષ્ઠા અને આકરા પરિશ્રમ વડે તમારાં માતાએ તમારો એવો ઉછેર કર્યો કે તમે ગુજરાત જેવા રાજ્યના મુખ્ય પ્રધાન બની શક્યા, એટલું જ નહીં, પરંતુ BJPના વડા પ્રધાનપદના ઉમેદવાર પણ બન્યા.’